СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 16.06.2025 г. от 15:00 часа, към материалите, включени за разглеждане в дневния ред на редовното заседание на ОбС Златоград на 19.06.2025 г. – 15:00 часа.
По т.1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 30.06.2025 г.

Становище на Постоянните комисии –  Не постъпиха въпроси и коментари. 

Комисията гласува проекта на решение  с 8 гласа „за“, 0 „против“ и  0 „въздържал се“ 

********************
По т.2. Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода 01.03. – 30.04.2025г. 
Становище на Постоянните комисии – Имаше зададени въпроси, на които бе отговорено.
 Поискано беше до заседание на Общински съвет да се представи справка за средствата, които са гласувани за новогодишните празници в културния календар и всички разходи направени за тях. 
Г-н Гюнелиев поиска справка,за платените суми за депото в Кърджали,  да се представят фактурите за радиоизлъчване и да се представят цените на мото час на всички  услуги. Справките  да бъдат представени до  заседанието на ОбС. 
Комисията гласува проекта на решение с 2 гласа „за“, 1 „против“ и  4 „въздържал се“ 

Г-жа Кръстева предложи да се допуснат до заседание, тъй като е с отрицателно становище. 

Комисията гласува предложението  с 8 гласа „за“, 0 „против“ и  0 „въздържал се“ 

********************
По т.3. Информация - отчет за изпълнение на бюджета към 30.06.2025г. второ тримесечие на Кметство с. Старцево.
Становище на Постоянните комисии – Съгласно  чл. 43 от Правилника за организацията и дейността на ОбС, неговите комисии и взаимодействието му с ОбА, при отсъствие на вносителите, материали не се разглеждат.
Разгледа се отчета на Кметство Старцево. 

Въпроси и коментари не постъпиха. 

Комисията гласува отчета на Кметство Старцево с 8 гласа „за“, 0 „против“ и  0 „въздържал се“
********************
По т.4. Докладна записка относно: Предложение за включване на образователни институции на територията на Община Златоград в Списъка със защитените детски градини и училища в Република България, за предстоящата учебна 2025/2026 година, с вх.№ ОС-510/01.07.2025г., и изх.№ 61-00-274/01.07.2025г., постъпила от кмета на Община Златоград.
Становище на Постоянните комисии – Г-жа Угорлиева представи докладната записка. Не постъпиха въпроси и коментари. 

Комисията гласува проекта на решение с 8 гласа „за“, 0 „против“ и  0 „въздържал се“
************************

По т.5. Докладна записка относно: Одобряване на разходите за командировки на кмета на Община Златоград за периода от 01.01.2025г. до 30.06.2025г., с вх.№ ОС-549/10.07.2025г. и изх.№ 61-00-290/10.07.2025г., постъпила от кмета на Община Златоград.

Становище на Постоянните комисии – Не постъпиха въпроси и коментари. 
Комисията гласува проекта на решение с 8 гласа „за“, 0 „против“ и  0 „въздържал се“

************************

По т.6. Докладна записка относно: Одобряване разходите за командировки на Председателя на Общински съвет Златоград  за периода от 01.01.2025г. до 30.06.2025г., с вх.№ ОС-557/11.07.2025г., постъпила от Председателя на Общински съвет Златоград.
Становище на Постоянните комисии –  Не постъпиха въпроси и коментари. 

Комисията гласува проекта на решение с 8 гласа „за“, 0 „против“ и  0 „въздържал се“

************************

По т.7. Докладна записка относно: Приемане Отчет за дейността на Общински съвет – Златоград и неговите комисии за периода от 01.01.2025 г. до 30.06.2025 г., с вх.№ ОС-558/11.07.2025г., постъпила от Председателя на Общински съвет Златоград.

Становище на Постоянните комисии – Г-жа Кръстева представи отчета на Общински съвет Златоград. Не постъпиха въпроси и коментари. 
Комисията гласува проекта на решение с 7 гласа „за“, 1 „против“ и  0 „въздържал се“

************************

По т.8.  Докладна записка относно: Проект на Годишен план за развитие на социалните услуги в Община Златоград за 2026 година, с вх. № ОС-569/15.07.2025г. и изх.№ 61-00-298/15.07.2025г., постъпила от кмета на Община Златоград;

Становище на Постоянните комисии – Г-жа Угорлиева представи докладната записка. 
Г-жа Кръстева предложи  да се включи в плана за социалните услуги  за 2026 г. разкриване на следните услуги:

  Дом за възрастни.
 Резидентна грижа за лица в надтрудоспособна възраст(без увреждания и с възможност за самообслужване) и
 Резидентна грижа за възрастни хора с трайни увреждания.

Тя предложи да се допълни и да бъде включено, като възможност, тъй като има открита процедура от МТСП за възможност за разкриване на Дом за възрастни, както и по програма „Развитие на регионите“ за резидентна грижа за лица в надтрудоспособна възраст и резидентна грижа за възрастни хора с трайни увреждания.

 Комисията гласува предложението за допълнение на г-жа Кръстева с 8 гласа „за“, 0 „против“ и  0 „въздържал се“

Комисията гласува проекта на решение с направеното допълнение с 8 гласа „за“, 0 „против“ и  0 „въздържал се“

************************

По т.9.  Докладна записка относно: Подаване на предложение за изпълнение на инвестиции по процедура чрез директно предоставяне на средства от Механизма за възстановяване и устойчивост BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“, с вх.№ ОС-577/16.07.2025г., и изх.№ 61-00-303/15.07.2025г., постъпила от кмета на Община Златоград.

Становище на Постоянните комисии – Г-жа Иванова представи докладната записка. Имаше въпроси на които бе отговорено. 
Комисията гласува проекта на решение с 8 гласа „за“, 0 „против“ и  0 „въздържал се“

************************

По т.10.  Докладна записка относно: Одобряване на Подробен устройствен план – Парцеларен план (ПУП-ПП) за обект: Нов кабел НН за външно ел. захранване на ППС 6371 на „Ц****** Б*******“ ***, разположена в ПИ с идентификатор 31111.27.237 по Кадастрална карта на гр. Златоград, с вх.№ ОС-579/16.07.2025г., и изх.№ 61-00-304/16.07.2025г., постъпила от кмета на Община Златоград.
Становище на Постоянните комисии –  Г-жа Цекова представи докладната записка. 
Не постъпиха въпроси и коментари. 

Комисията гласува проекта на решение с 8 гласа „за“, 0 „против“ и  0 „въздържал се“

************************

По т.11.  Докладна записка относно: Поддръжка на зелената система в Община Златоград, с вх.№ ОС-548/10.07.2025г. и изх.№ 61-00-287/09.07.2025г., постъпила от кмета на Община Златоград.

Становище на Постоянните комисии – Не постъпиха въпроси и коментари
Комисията гласува проект на решение с 5 гласа „за“, 0 „против“ и  3 „въздържал се“ 

************************

По т.12.  Докладна записка относно: Община Златоград да бъде включена в предложената инициатива за изграждане на нови домове за възрастни, с вх.№ ОС-552/10.07.2025г., постъпила от общинските съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев.
Становище на Постоянните комисии -  Г-жа Кръстева представи докладната записка. Имаше разисквания по точката. Г-жа Кръстева предложи да се направи допълнение в проекта на решение, като зачете целия проект на решение.
РЕШЕНИЕ

На основание чл. 21, ал. 1, т.6 и т.8 и т. 23 от ЗМСМА  и чл. 124, ал.2 от Закона за публичните финанси, постъпила докладна записка от общински съветници с вх. № ОС – ...../ 09.07.2025г. и изложени мотиви за възникнала необходимост в Община Златоград за реализиране на “Дом за възрастни“, в Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 квадратни метра в местността “Липово“, Общински съвет Златоград 
РЕШИ

1.  Възлага на кмета на Община Златоград да продължи започнатата кореспонденция между долуподписаните общински съветници и МТСП, като представи за обследване в МТСП, цялата документация, свързана с предвижданото преустройство на Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 квадратни метра в местността “Липово“   за изграждане на социална услуга „Дом за възрастни“ или  за кандидатстване  по операция BG16FFPPR003-2.003 – Концепция за интегрирани териториални инвестиции – 2, финансирана по Програма „Развитие на регионите“ 2021-2027г., за създаване на инфраструктура за предоставяне на нови социални услуги, в съответствие с услугите включени в Националната карта на социалните услуги. В рамките на тази операция предлагаме Община Златоград да кандидатства за:

      1. резидентрна грижа за лица в надтрудоспособна възраст (без увреждания и с възможност за самообслужване);

2. резидентна грижа за възрастни хора с трайни увреждания, нуждаещи се от постоянни медицински грижи и възрастни хора, които не могат да се обслужват сами и се нуждаят от постоянни медицински грижи (интегрирани-здравно-социални услуги  . 

2. В едномесечен срок да представи информация в Общински съвет относно изпълнение на т.1  от настоящето решение.

3. На основание чл. 60, ал. 1 от АПК, допуска предварително изпълнение на настоящото решение, поради следните мотиви: налице са особено важни обществени интереси, които засягат населението на община Златоград;  необходимо е осигуряване на условия за качествен живот на гражданите на община Златоград, които не могат да се справят сами в ежедневието; предвид демографските данни, населението на Община е застаряващо и разкриването на Дом за възрастни хора е от изключително важно значение, което ще повлияе значително върху качеството на живот на жителите на общината и ще удовлетвори потребностите им.

Комисията гласува допълнението в проекта на решение с 7 гласа „за“, 0 „против“ и  0 „въздържал се“

Комисията гласува целия проекта на решение с направеното допълнение 7 гласа „за“, 0 „против“ и  0 „въздържал се“.
************************

По т.13.  Писмо относно: Искане на отмяна на мораториума за обект „Благоустрояване и изграждане на парк, УПИ ХVІІІ, кв.72, гр. Златоград“ и обект „Общински кооперативен пазар, УПИ XIII, кв.46, гр. Златоград“, с вх.№ ОС-537/09.07.2025г., и изх.№ 61-00-282/09.07.2025г., постъпило от кмета на Община Златоград.
Становище на Постоянните комисии – Имаше разисквания по точката. Г-жа Кръстева припомни фактология - Общински съвет в свое заседание на 24 януари 2024 година, налага мораториум за парк и пазар, като предлага сумата за обектите да бъдат заменени с проектиране  и изграждане на улици. Общински съвет е взел няколко решения за замяна на тези обекти, но в нарушение на ЗМСМА, кмета еднолично поема отговорността, неспазвайки решението на Общински съвет. Административен съд отхвърли жалбата на кмета, кмета обжалва във ВАС. Произнасянето на ВАС е окончателно в полза на решението на ОбС. Втората част на решението от произнасянето на ВАС не подлежи на обжалване, че пазара трябва да бъде във вида, в който е съществувал. В съботен ден кмета започна разкопаването на пазара, който иска да направи парк. В Капиталовата програма за 2025 година, Общински съвет прие да бъде павирана разкопаната част в парка, като бъде оформена като паркинг и да бъде възстановен съществуващия пазар.
Г-жа Чаушева припомни, че през 2008 година са гледали една концепция на централна градска част, след това в няколко бюджета на общината са били заложени средства за проектиране на двата обекта. Тя добави, че правителството е поискало от кмета приоритетните обекти. Споразумението е факт, да павират на ново площ, върху която е започнало строителство – няма как да се случи, тъй като вече има финансови ангажименти.

 Г-жа Романова предложи проект на решение:
„Във връзка с постъпило писмо от кмета на Община Златоград с вх.№ ОС-537/09.07.2025г и възникнала дискусия по време на провеждане на съвместното заседание на ПК към ОбС, предлагам Общински съвет Златоград да вземе следният проект на решение:
Общински съвет – Златоград, на основание чл.21, ал.1, т.8 и т.23, във връзка с чл.20, ал.1 от ЗМСМА, чл.8, ал.2 от ЗОС и чл.3, ал.1 от Наредба № 2 за реда за придобиване, управление и разпореждане с общинско имущество на територията на община Златоград, докладна записка от кмета на Община Златоград, с вх.№ ОС-537/09.07.2025г. и във връзка с влязло в сила Решение № И 51, взето с Протокол № 8 от 24.01.2024г. на Общински съвет - Златоград за налагане на мораториум за срок от 3 години за благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година, потвърдено с Определение № 409/21.03.2024г. по адм.д.№ 50/2024г. по описа на Административен съд-гр.Смолян и Определение № 5847/14.05.2024г., постановено по адм. дело № 4449/2024г. по описа на ВАС, ІV отд., Общински съвет Златоград

Р Е Ш И:

1. Задължава Кмета на Община Златоград НЕЗАБАВНО да предприеме всички необходими фактически и правни действия, касаещи изпълнение на влязло в сила Решение № И 51, взето с Протокол № 8 от 24.01.2024г. на Общински съвет - Златоград по силата на което е наложен мораториум за срок от 3 години за благоустрояване и изграждане на парк в УПИ Х - озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 година, последното потвърдено с Определение № 409/21.03.2024г. по адм.д.№ 50/2024г. по описа на Административен съд-гр.Смолян и Определение № 5847/14.05.2024г., постановено по адм. дело № 4449/2024г. по описа на ВАС, ІV отд., в частта, по смисъла на която е предвидено задължение за промяна на предназначението на терена за осъществяване на съществуващото предназначение- пазар.
2. На основание чл.60, ал.1 от АПК и за да бъде гарантиран значим обществен интерес, допуска предварително изпълнение на решението по т.1. В конкретната хипотеза домогването до правната възможност, предвидена във визираната разпоредба, се налага с цел обезпечаване реализацията на капиталовата програма на общината, приета с Решение И 408/ 20.05.2025г., по силата на което е утвърден Бюджета на Община Златоград за настоящата година, в частта, в която са осигурени  средства в размер на 150 000 лева за изграждане на обект: „Паркинг и възстановяване на пазар в кв. 72 по ПУП на гр. Златоград с идентификатор 31111.35.771, акт за общинска собственост № 1582/25.10.2018г.“.
Предварителното изпълнение на настоящото решение се налага и от продължителното бездействие на общинската администрация за промяна предназначението на ПИ с идентификатор 31111.35.771 , което обстоятелство, и предвид нововъзникналите факти, има потенциала да предизвика значителни или трудно поправими вреди дотолкова, доколкото обективното състояние на поземления имот е променено по начин, който създава трайно неудобство за жителите на община Златоград.

3. При неизпълнение на настоящото решение, председателят на Общински съвет- Златоград следва да предприеме всички необходими и законни действия, за да обезпечи  реализацията на предвидения в последното правен резултат.“
Комисията гласува проекта на решение предложен от г-жа Романова с 7 гласа „за“, 0 „против“ и  0 „въздържал се“

Комисията гласува първия проект на решение по писмото от кмета на общината с 0 гласа „за“, 4 „против“ и  3 „въздържал се“

Комисията гласува втория проект на решение по писмото от кмета на общината с 0 гласа „за“, 6 „против“ и  1 „въздържал се“

************************

По т.14.  Докладна записка относно: Промяна на Програмата за капиталови разходи на Община Златоград за 2025г., с вх.№ ОС-538/09.07.2025г., и изх.№ 61-00-283/09.07.2025г., постъпила от кмета на Община Златоград.
Становище на Постоянните комисии – Имаше разисквания по точката. 
Комисиите гласуваха  с 0 гласа „за“, 6 „против“ и  1„въздържал се“ 

************************

По т.15.  Докладна записка относно: Предложение за промяна в Капиталовата програма на Община Златоград за 2025г., с вх.№ ОС-578/16.07.2025г., и изх.№ 61-00-302/15.07.2025г., постъпила от кмета на Община Златоград.
Становище на Постоянните комисии –  г-жа Александрова предложи проект на решение:
С оглед изпълнение на бюджета на Община Златоград и предвид описаните мотиви в докладна записка от кмета на Община Златоград с вх.№ ОС 578/ 16.07.2025, предлагам на Общински съвет Златоград  следният проект на

РЕШЕНИЕ :


На основание чл. 21, ал.1, т.6 от Закона за местното самоуправление и местната администрация, чл.124 от Закона за публичните финанси и чл.36 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, внесена докладна записка от кмета на Община Златоград с вх.№ ОС 578/ 16.07.2025 г. и посочените мотиви за невъзможност на изпълнение на обектите, които се предлагат да бъдат изключени от Приложение № 5 към решение И 408/20.05.2025г., Общински съвет Златоград

РЕШИ:

1. Одобрява промяна в Капиталовата програма за 2025 г., като заменя обект по позиция № 106 с наименование „Изграждане на временна карантинна площадка за бездомни животни“ на стойност 50 000 лв., с обект: „Ветеринарномедицинска амбулатория - II категория.
2. Одобрява промяна в Капиталовата програма за 2025 г., като изключва следните обекти: обект по позиция № 96: „Автоматични бариери за паркинг – 2 бр.“ на стойност 53 000 лв. и обект по позиция № 42: ул. „Велико Търново“, транспортна връзка с ул. „България“ на стойност 8 000 лева, като включва нов обект: „Улица „Боровец“ на стойност 61 000 лева.

3. Възлага на Кмета на Община Златоград да отрази горепосочените промени в Капиталовата програма за 2025 г. на Община Златоград и по бюджета на Община Златоград за 2025 г.

Имаше разисквания по точката. 

Беше предложено да се даде списък с проблемните улици, направи се процедурно предложение всички обекти, които нямат проблем за изпълнение да бъдат премахнати от този списък и в него да останат само улиците и обектите, които има нещо да се променя.  

Комисиите гласуваха проекта на решение предложен от г-жа Александрова с 7 гласа „за“, 0 „против“ и  0„въздържал се“ 

Комисиите гласуваха проекта на решение предложен от кмета на общината  с 0 гласа „за“, 4 „против“ и  3 „въздържал се“ 

************************

По т.16.  Докладна записка относно: Предложение за създаване на длъжност Главен експерт „Архитектура и градоустройство“ в структурата на Общинска администрация – Златоград, с вх.№ ОС-539/09.07.2025г., и изх.№ 61-00-284/09.07.2025г., постъпила от кмета на Община Златоград.
Становище на Постоянните комисии – Г-жа Мангарудова представи докладната записка. 
Комисиите гласуваха проекта на решение с 0 гласа „за“, 3 „против“ и  4„въздържал се“ 

************************

По т.17.  Предложение от ПК по Устройство на територията относно: Разглеждани молби от жителите на Община Златоград по реда за отпускане на средства за публично-частно партньорство.  
Становище на Постоянните комисии –  Г-жа Александрова поиска от общинска администрация, да  изготвят проекти за решения до 22.07.2025г.- заседанието на Общински съвет за ул. „Косора“ по писмо от К. М. и С. С. и за ул. „Яков Змейкович“ по заявление от М. А.. Г-жа Чаушева пое ангажимент да бъдат изготвени. 
1. Отпускане на материали по реда на публично-частното партньорство на стойност 2 200,00 лв. за ул. „Косора“ писмо от К. М.и С. С..

Комисиите гласуваха с 7 гласа „за“, 0 „против“ и  0„въздържал се“
2. Отпускане на материали по реда на пулбично-частно партньорство на стойност 3 200,00 лв. за ул. „Яков Змейкович“ по заявление от М. А.

Комисиите гласуваха с 7 гласа „за“, 0 „против“ и  0„въздържал се“

************************

По т.18.  Питания.
************************

По т.19.  Други.

************************

По т.20 Еднократна финансова помощ за новородени/ осиновени деца на територията на Община Златоград;
Становище на Постоянните комисии –
1. Заявление от М. К. за първо родено дете – 1 000,00лв.

Комисиите гласуваха с 7 гласа „за“ , 0 „против“ и  0„въздържал се“ 

2. Заявление от Б. Ш. за първо родено дете – 1 000,00 лв. 

Комисиите гласуваха с 7 гласа „за“, 0 „против“ и  0„въздържал се“ – приема се.

3. Заявление от В. М. за родени близнаци – 5 000 лв.

Комисиите гласуваха с 7 гласа „за“, 0 „против“ и  0„въздържал се“ – приема се.

************************

По т.21 Молби за еднократна финансова помощ.
Становище на Постоянните комисии – Г-н Иванов предложи да се допуснат до заседание. 
Комисиите гласуваха с 7 гласа „за“, 0 „против“ и  0„въздържал се“ 

************************

ВЕСЕЛИН ИВАНОВ
Председателстващ ПК

 на Общински съвет Златоград

Изготвил:
Елмира Топчиева

Гл. специалист Канцелария ОбС

